b'\n_START_ARTICLE_\nVaffeljern\n_START_PARAGRAPH_\nEt vaffeljern er en innretning som i husholdningen benyttes til steking av bakverket vafler. Vaffeljernet ble oppfunnet av amerikaneren Cornelius Swarthout og ble patentert i 1869. I Norge ble de f\xc3\xb8rste spesialbygde vaffeljernene produsert av st\xc3\xb8pejern fra 1880 men det eldste kjente er fra 1685. Siden 1937 har det blitt produsert elektriske jern._NEWLINE_De fleste vaffeljern har et innvendig rutem\xc3\xb8nster av tagger inspirert av vokskakene i en bikube. Stekingen foreg\xc3\xa5r ved at disse taggene varmes opp. Produktet har ofte ogs\xc3\xa5 en regulerbar termostat og et teflonbelegg som hindrer at vaflene setter seg fast._NEWLINE_Vaffeljernet blir produsert i ulike varianter. I Norge er det mest vanlig med et sirkelformet jern som er delt inn i fire, fem eller seks hjerter per plate. Et dobbeljern gir muligheten for steking av to plater samtidig. En annen vanlig variant er jern som steker firkantige belgiske vafler.'